Trijažni punkt JU „Dom zdravlja“ od danas radi u punom kapacitetu

Iz JU “Dom zdravlja” Zenica obavještavaju da od danas trijažni punkt radi u punom kapacitetu.

Kao i do sad, svi građani mogu dobiti potrebnu zdravstvenu uslugu iz nadležnosti JU „Doma zdravlja“. Na raspolaganju je svo dostupno osoblje JU „Doma zdravlja“ , njihova stručnost, odgovornost i izrazita spremnost da odgovore trenutnoj situaciji.
“Odvojili smo prostore za pacijente koji imaju određene zdravstvene poteškoće, a ne postoji sumnja da su zaraženi COVID infekcijom, od prostora za pregled osoba sa sumnjom na COVID infekciju.
Naravno, i dalje savjetujemo svima da prethodno telefonski kontaktiraju svog doktora ili službu čiju uslugu trebaju. Ne savjetujemo dolazak hroničnim i onkološkim pacijentima, jer će se u slučaju potrebe organizirati kućna posjeta ili pregled u službi uz prethodnu najavu i dogovor”, poručuju iz Doma zdravlja Zenica.